คิดถึงอาหารเหนือ อยากทานน้ำพริกอ่อง น้ำพริกหนุ่ม ผ่านร้าน "กิ๋นข้าวแล้วกา" แวะเลยค่ะ คะแนนรีวิวก่อนๆค่อนข้างดีด้วย น่าลองค่ะ ร้านอยู่ในซอยแบริ่ง ถึงก่อนซอยแบริ่ง 39 ค่ะ จอดรถริมถนนได้ค่ะ เป็นร้านอาหารห้องเดียวไม่ใหญ่มากค่ะ มีประมาณ 9 โต๊ะ เมนูอาหารเหนือมีให้เลือกหลายเมนูอยู่ค่ะ เมนูที่นิยมๆสั่งอย่าง ออเดิร์ฟเมือง ข้าวซอย น้ำเงี้ยว จิ้นส้ม ไส้อั่ว จอผักกาดฯลฯ ก็มีอยู่ค่ะ

- ออเดิร์ฟเมือง 120฿ อันนี้ เครื่องเคียงหลากหลายดีค่ะ ไส้อั่ว หมูยอ น้ำพริกอ่อง น้ำพริกหนุ่ม มาอย่างละนิดละหน่อย รสชาติน้ำพริกอ่องและน้ำพริกหนุ่มอร่อยรสชาติดี แต่ไม่ค่อยเผ็ดค่ะ ยังไม่ถึงใจ เหมาะกับคนที่ทานเผ็ดมากไม่ได้
ตินิดเดียวค่ะ ให้น้ำพริกปริมาณน้อยไปหน่อยค่ะ

- ข้าวซอยหมู 70฿ รสชาติอร่อยกลมกล่อมค่ะ หมูนุ่มอร่อย เมนูนี้แนะนำค่ะ จัดว่าดี ปริมาณก็โอเคค่ะ

- จิ้นส้มหมก 50฿ อร่อยดีค่ะ หนังหมูจะเยอะนิดนึงค่ะ โดยรวมใช้ได้ค่ะ

เป็นร้านอาหารเหนือที่รสชาติอาหารอร่อยค่ะ รสชาติอาหารอร่อยแต่ไม่เผ็ดจัด มีคนบอกเมนูลาบคั่วจะเผ็ดมากแต่ไม่ได้ลองค่ะ แต่เท่าที่ลองชิมอาหารทุกเมนูไม่ค่อยเผ็ดนะคะ เป็นอีก1 ร้านอาหารเหนือที่รสชาติดีอร่อยสมราคาค่ะ